Капитан Прусс Макс, чӀогӀа вагийна воллушехь, тамашийна висира: иза схьаваккхавелира цуьнан гӀоьнче Шаммт Альберте. Пруссан юьхь ягийнера, масех бутт баьлчи, цхьа могӀа пластикан операцеш йинчул тӀехьа Прусс аравелира дарбан цӀа чуьра. Масех стаг иштта кӀелхьаравелира делан къинхетамца: стюардан гӀоьнча 14 шо долу Франц Вернер тамашийна висира, хӀунда аьлча цунна тӀе ца хууш канистар хи Ӏенира, цуо гонахьара цӀе яйира. ТӀаьххьара моментехь Францан аьтту белира догучу дирижабль тӀиера чукхоссавала, цу тӀе кӀант вага а ца винера, меженаш а ца кеггийнера. 2014 шеран 13 августехь 93 шо долуш шен Ӏожалла яллалц Франц вара «Гинденбурган» экипажах тӀаьххьара дийна виснарг. ТӀеххьарниг хӀинца дийна болчу пассажирех виснарг ву Дёнер Вернер (вина 1928), пенсехь волу инженер-электрик. Кема духуш цуьнан 8 шо дара: ненан аьтту белира арататта Вернер а, цуьнан ваша а дирижабль чуьра, ткъа тӀехьа ша а чуиккхира. Да Герман а, йиша Ирэн а делира бохамехь: Ирэн кхераелира чуэккха, дирижабль чуьра иза схьаяьккхича а, шолгӀачу дийнахь иза елира ягорах.